
Σάββατο, 7 Μαρτίου 2020 

Θ Εικόνες του Πλέγματος (κορωνοϊός ΕΟΥΙΏ-19 ή Μια Φάβα με Πολλούς 
Λάκους) - Σύντομο Ιστορικό: Ο πρώτος συναγερμός χτυπά στις 31 Δεκεμβρίου 
2019, όταν η Κίνα αναγγέλλει ορισμένα κρούσματα πνευμονίας άγνωστης 
προέλευσης στην πόλη Ουχάν της επαρχίας Χουμπέι. Στις 7 Ιανουάριου 2020 οι 
αναλύσεις εντοπίζουν έναν νέο κορωνοϊό (οοτοηανΐηΐδ), που παίρνει το όνομα 
Οθνΐϋ-19. 

Στις 20 Ιανουάριου Κινέζος επιστήμονας επιβεβαιώνει ότι η ασθένεια 
μεταδίδεται από άνθρωπο σε άνθρωπο. Στο μεταξύ, περίπου οι μισές επαρχίες της 
Κίνας παρουσιάζουν κρούσματα του ιού, ανάμεσά τους το Πεκίνο, η Σανγκάη και το 
Σεντζέν. Στις 23 Ιανουάριου (σχεδόν έναν μήνα μετά τον εντοπισμό των πρώτων 
κρουσμάτων ), τρένα και αεροπλάνα σταματούν τα δρομολόγιά τους από την Ουχάν 
και οι αυτοκινητόδρομοι κλείνουν. Η επαρχία Χουμπέι (56 εκατομμύρια κάτοικοι) 
είναι αποκλεισμένη από τον έξω κόσμο -αλλά μάλλον είναι αργά... 

Στα τέλη του Γενάρη αναγνωρίζονται τα πρώτα κρούσματα έξω από την Κίνα, 
στα Ηνωμένα Αραβικά Εμιράτα, στην Ιαπωνία, στην Γερμανία. Ο Παγκόσμιος 
Οργανισμός Υγείας χαρακτηρίζει την επιδημία «Κατάσταση Έκτακτης Ανάγκης σε 
Παγκόσμιο Επίπεδο», ωστόσο κρίνει πως δεν χρειάζεται να περιοριστούν τα ταξίδια 
και οι εμπορικές συναλλαγές με την Κίνα. 

Μόλις έναν μήνα αργότερα, έχοντας πάνω από 80.000 κρούσματα και -2800 
νεκρούς, η Κίνα φαίνεται να έχει περιορίσει αποτελεσματικά την εξάπλωση του νέου 
ιού. Ωστόσο, όλος ο υπόλοιπος κόσμος αρχίζει να αγωνιά, καθώς από μέρα σε μέρα 
αυξάνονται εκθετικά οι αριθμοί των κρουσμάτων και των νεκρών σε όλο και 
περισσότερες χώρες - παρόλο που, σε αντίθεση με την Κίνα, ήξεραν από την αρχή με 
τι είχαν να κάνουν. 

Μέχρι τα μέσα Μαρτίου, ο Οθνΐϋ-19 έχει ανακηρυχθεί σε παγκόσμια 
πανδημία, χαρακτηριζόμενη ως "ιογενής πνευμονία". Τα συμπτώματα της νόσου είναι 
όμοια με της ενδημικής γρίπης: βήχας, πυρετός, πόνοι μυών και αρθρώσεων, 
δυσκολία στην αναπνοή. Σε σοβαρές περιπτώσεις εμφανίζεται πνευμονία και 
αναπνευστική ανεπάρκεια, που ενδέχεται να καταλήξει σε σηπτικό σοκ και θάνατο. 

Το ποσοστό θνησιμότητας από τον ΟΟλ/ΙΟ-19 είναι - 3% παγκοσμίως. Το 
85% των νοσούντων παρουσιάζουν ήπια συμπτώματα, μόνο το 15% χρειάζονται 
νοσηλεία και ακόμα λιγότεροι καταλήγουν στην εντατική. Ως επί το πλείστον, ο 
κίνδυνος αφορά άτομα ηλικιωμένα ή με βεβαρυμένη υγεία (καρδιακά, αναπνευστικά, 
ή άλλα χρόνια προβλήματα). Ο ΟθνΊϋ-19 μολύνει εξίσου άνδρες και γυναίκες, 
ωστόσο η θνησιμότητα στους άνδρες είναι αρκετά μεγαλύτερη. 

Ο κορωνοϊός αναμένεται να φύγει τον Ιούνιο (εφόσον δεν αντέχει σε 
θερμοκρασίες άνω των 25° Ο) αλλά ίσως επανέλθει τον Οκτώβριο. Σχετικό εμβόλιο 
δεν υπολογίζεται να βρεθεί πριν περάσουν 16 μήνες... 

Λεπτομέρεια 1η: Ο κορωνοϊός έτυχε να εμφανιστεί ακριβώς την εποχή που οι 
Κινέζοι παίρνουν την μηνιαία άδεια του έτους και τρέχουν όλοι για διακοπές στο 
εξωτερικό! Ειδικά αυτές τις μέρες, όπου σταθώ κι όπου βρεθώ βλέπω στους δρόμους 
Κινέζους! Μια σύντομη εκδρομή στο βουνό έκανα με την αδελφή μου στις αρχές του 
Μάρτη, και συναντήσαμε εκεί πάνω μια ομάδα Κινέζων... 

Λεπτομέρεια 2η: Η περίθαλψη των ασθενών από κορωνοϊό γίνεται σε ειδικά 


διαμορφωμένες αίθουσες αρνητικής πίεσης. Το ιατρικό προσωπικό φορά ολόσωμες 
λευκές στολές με κουκούλες και μάσκες -σα να αντιμετωπίζουν τον Ε.Τ... 

Λεπτομέρεια 3η: Από την άλλη, η πολιτική ηγεσία της Κίνας παραδέχεται 
“ανεπάρκειες και παραλήψεις” στην αντιμετώπιση του κορωνοϊού. Σε πολλές 
περιπτώσεις η σοβαρότητα της κατάστασης υποβαθμίστηκε, ενώ ορισμένα στοιχεία 
αποκρύφθηκαν. 

Λεπτομέρεια 4η: Σε πολλές χώρες με κρούσματα, παραδόξως δεν εξετάζονται 
όλοι όσοι ταξιδεύουν στο εξωτερικό, με αποτέλεσμα η "πανδημία" να εξαπλώνεται 
σε όλο τον κόσμο -λες και το κάνουν επίτηδες... 

Λεπτομέρεια 5η: Στην Ιταλία ειδικά, ο ιός εισήλθε στη χώρα εξαιτίας πλήθους 
σφαλμάτων και παραλείψεων από τους αρμόδιους φορείς. Δεν ελέγχθηκαν επαρκώς 
όλοι οι ταξιδιώτες που προέρχονταν από την Κίνα, αλλά ούτε και όσοι έφευγαν από 
την Ιταλία. Επιπλέον, μερικοί γιατροί επέδειξαν αξιοσημείωτη επιπολαιότητα: δεν 
φρόντισαν να περιορίσουν τους φορείς, οι ίδιοι δεν φορούσαν καν μάσκες, δεν 
έλαβαν τα κατάλληλα μέτρα προστασίας. Ως αποτέλεσμα, ο αριθμός των 
κρουσμάτων στη χώρα αυξάνεται τάχιστα: Μέχρι τις 4 Μαρτίου, οι φορείς είναι 
πάνω από 2000 και οι νεκροί κοντεύουν τους 80. Μια βδομάδα αργότερα, οι φορείς 
έχουν δεκαπλασιαστεί και οι νεκροί υπερβαίνουν τους 1000. Στο μεταξύ, από την 
Ιταλία ο ιός έχει εισβάλει στην Ελλάδα και σε όλη την Ευρώπη... 

Λεπτομέρεια 6η: Εκείνο που τρομάζει περισσότερο στον Εθνΐϋ-19 δεν είναι 
τόσο η θνησιμότητα (~3%) αλλά η πανεύκολη και παράξενη μεταδοτικότητα: Αρκεί 
να αγγίξεις μια επιφάνεια όπου έχει ακουμπήσει το χέρι του ένας φορέας, για να 
κολλήσεις κι εσύ τον κορωνοϊό. Φοβάσαι να βγεις από το σπίτι, φοβάσαι να 
συναντήσεις οποιονδήποτε, φοβάσαι να αγγίξεις οτιδήποτε -καθεστώς τρόμου... 

Λεπτομέρεια 7η: Οι αρμόδιοι λένε πως αν παρουσιάζουμε κάποιο σχετικό 
σύμπτωμα (πχ βήχα ή πυρετό) πρέπει να θεωρήσουμε τον εαυτό μας ως φορέα του 
ιού και ν' απομονωθούμε στο σπίτι επί 14 μέρες, αφού πρώτα ειδοποιήσουμε τον 
γιατρό ή την αρμόδια υπηρεσία. Αυτή την εποχή, σχεδόν σε κάθε σπίτι υπάρχει 
κάποιος με τέτοια συμπτώματα. Ως τις 6 Μαρτίου, η ελληνική αρμόδια υπηρεσία 
(ΕΟΑΥ) έχει λάβει πάνω από 40.000 τηλεφωνήματα... 

Λεπτομέρεια 8η: Παρόλο που οι γιατροί προειδοποιούν ότι οι προστατευτικές 
μάσκες είναι χρήσιμες μόνο για όποιον νοσεί ή περιθάλπει ασθενή, το αμόκ γι' αυτές 
θεριεύει μέρα με τη μέρα, με αποτέλεσμα να έχουν εξαφανιστεί από παντού! Και 
αυτές οι ουρές χιλιομέτρων που σχηματίζονται για την αγορά μιας μάσκας, σαν 
στημένες μου φαίνονται... Εκεί δεν φοβούνται μήπως κολλήσουν τίποτα; 

Λεπτομέρεια 9η: Σε όποια πόλη σημειώνονται κρούσματα, οι κάτοικοι 
τρέχουν πανικόβλητοι και αδειάζουν τα σούπερ μάρκετ {ούτε εκεί φοβούνται...). 
Μαγαζιά, υπηρεσίες, σχολεία κλείνουν γίνονται απολυμάνσεις σε δρόμους, 
δημόσιους χώρους και μέσα συγκοινωνίας από ειδικά, "πάνοπλώ' συνεργεία· κανείς 
δεν κυκλοφορεί στους δρόμους. Το καρναβάλι ματαιώνεται στην Βενετία, στην 
Πάτρα και σε άλλες πόλεις. Στο μεταξύ, τα χρηματιστήρια καταποντίζονται διεθνώς 
και η παγκόσμια οικονομία καταρρέει -ξανά... 

Λεπτομέρεια 10η: Στις 4 Μαρτίου τα κρούσματα στην Ελλάδα ανέρχονται σε 
εννέα. Κάποια στιγμή, μια δημοσιογράφος ξεκινάει να λέει κάτι για 15 κρούσματα, 
όμως η παρουσιάστρια την κόβει αμέσως: “Έλα, δεν σε ακούμε καλά, κλείνουμε 



τώρα!” Καπάκι το γυρίζουν στον καιρό και μετά σε διαφημίσεις... 

Λεπτομέρεια 11η: Μέχρι τις 7 Μαρτίου, τα κρούσματα στην Ελλάδα έχουν 
ανέλθει απότομα σε 45, εξαιτίας ενός πούλμαν προσκυνητών από τους Αγίους 
Τόπους, το οποίο βρέθηκε τίγκα στον κορωνοϊό! Σημειωτέον ότι ως τώρα το Ισραήλ 
δεν έχει εμφανίσει παρά ελάχιστα κρούσματα. Σίγουρα έβαλε ο Θεός το χέρι του... 
“Το τάμα του στοίχισε τη ζωή”, γράφει μια εφημερίδα για έναν από τους πρώτους 
νεκρούς. “Ευτυχώς που έδωσε ο Θεός και μολυνθήκαμε εμείς πρώτοι, κι έτσι η χώρα 
είχε την ευκαιρία να προετοιμαστεί για τον κορωνοϊό”, διατυμπανίζει μία θρήσκα 
προσκυνήτρια στις Ειδήσεις (αλληλούια...). 

Λεπτομέρεια 12η: Οι ορθόδοξοι παπάδες συμβουλεύουν τον κόσμο να μην 
παραμελεί τους εκκλησιασμούς και τις μεταλαβιές, καθότι ο Θεός προστατεύει τους 
καλούς Χριστιανούς, λένε. Τρέξτε στις εκκλησίες κι έννοια σας... 

Πραγματικά, πάντως, δεν αντέχω πια ν' ακούω για τον κορωνοϊό στις 
Ειδήσεις! Από τις αρχές του μήνα, όλα τα δελτία ειδήσων αφορούν σχεδόν 
αποκλειστικά τον κορωνοϊό - λες και δεν συμβαίνει πια τίποτε άλλο στον κόσμο! 
Τέτοιος αφύσικος ντόρος για μια ίωση δεν έχει ξαναγίνει ποτέ στα χρονικά! Όλα τα 
δελτία ειδήσεων μας βομβαρδίζουν ασταμάτητα με διάφορα φοβερά και τρομερά 
σχετικά με τον €0νΠ)-19: τόσα ύποπτα κρούσματα, τόσα κανονικά κρούσματα, 
τόσοι θάνατοι, τόσα μέτρα οι ουρές για τις μάσκες, τάδε συμβουλές για προστασία, 
δείνα μέτρα προφύλαξης. 

Γιατί τόσος πανικός, αλήθεια; Σύμφωνα με τον Παγκόσμιο Οργανισμό Υγείας, 
η εποχική γρίπη προκαλεί 60.000 θανάτους ετησίως στην Ευρώπη (ασύγκριτα 
περισσότερους από τον ΘΟλΈΟ-19), ενώ από φυματίωση πεθαίνουν κάθε χρόνο 
γύρω στα 18 εκατομμύρια άτομα - αλλά αυτά τα νούμερα δεν απασχολούν τα Μέσα 
Μαζικής Ενημέρωσης. 

Σαφώς, πρόκειται για συνεχόμενη υποβολή: Μετά από μια ώρα τηλεθέαση 
περί κορωνοϊού, αρχίζω να μη νιώθω καλά! Εγώ κλείνω την τηλεόραση, όμως οι 
περισσότεροι άνθρωποι μένουν μαζοχιστικά κολλημένοι με τις ώρες... 

0 Εικόνες του Πλέγματος (εισβολή “μεταναστών” στην Ελλάδα): Από την 1η 
Μαρτίου, στο φλέγον θέμα του κορωνοϊού έρχεται να προστεθεί άλλο ένα, εξίσου 
επικίνδυνο: Κατόπιν εντολής της τουρκικής ηγεσίας, πολλές χιλιάδες μουσουλμάνοι 
φθάνουν κάθε μέρα στα ελληνικά σύνορα του Έβρου, τάχα ως μετανάστες και 
προσπαθούν με το στανιό να περάσουν στην Ελλάδα. Στην πραγματικότητα 
πρόκειται για σχέδιο εισβολής, το οποίο όμως δεν θα τελεσφορήσει: Ήδη από τις 6 
Μαρτίου, τα "κυκλώματα μεταναστών" (όπως χαρακτηρίστηκαν στις Ειδήσεις) 
αρχίζουν να γυρίζουν πίσω, καθότι βρίσκουν τα σύνορά μας κλειστά και 
φυλασσόμενα αντί για ορθάνοιχτα και αφύλακτα -όπως ήλπιζε η τουρκική ηγεσία. 

Παρά την ολοφάνερη αποτυχία τους στα σύνορα, οι Τούρκοι επιμένουν 
ψυχωτικά: Εξαπολύουν τη στρατοχωροφυλακή, μαζί με πλήθος δήθεν μεταναστών, 
οι οποίοι πασχίζουν να ρίξουν τους συρμάτινους φράκτες, χρησιμοποιώντας κάθε 
δυνατό μέσο: Χημικά όπλα, δακρυγόνα, πέτρες, ψαλίδες, τανάλιες, γάντζους, ως και 
τανκς! Παράλληλα, οι Τούρκοι κάνουν ό,τι μπορούν για να δημιουργήσουν θερμό 
επεισόδιο στον αέρα ή στη θάλασσα, ωστόσο δεν καταφέρνουν τίποτα επειδή οι 
Έλληνες τους αποκρούουν ψύχραιμα και αποτελεσματικά. Επιπλέον, βομβαρδίζουν 


τα μέσα μαζικής ενημέρωσης με ψεύτικες ειδήσεις και γελοία σκηνοθετημένα βίντεο, 
ότι τάχα οι Έλληνες πυροβολούν και σκοτώνουν μετανάστες. Όλος ο κόσμος 
αποδοκιμάζει τις τακτικές τους, αλλά η τουρκική ηγεσία ακόμα δεν έχει πάρει 
χαμπάρι ότι γίνεται ρεζίλι διεθνώς... 

Ως τις 10 Μαρτίου, πάνω από 100 χώρες παρουσιάζουν κρούσματα 
κορωνοϊού. Η Τουρκία εμφανίζεται ως άσπιλη και αμόλυντη, μέχρι τις 12 του μήνα, 
που ομολογεί ένα και μοναδικό κρούσμα. Έξι μέρες αργότερα, τα κορύσματα εκεί 
έχουν φθάσει επισήμως τα 98. Αναγγέλλονται περιοριστικά μέτρα και κλείνουν τα 
χερσαία σύνορα με την Ελλάδα και τη Βουλγαρία, ωστόσο οι "μετανάστες" 
εξακολουθούν να προσπαθούν να περάσουν παράνομα τον Έβρο. 

Αυτό μέχρι τις 27 του μήνα, οπότε μπαίνουν σε πούλμαν και φεύγουν - 
μάλλον επειδή ανακαλύφθηκαν μεταξύ τους δυο κρούσματα κορωνοϊού -ανάμεσα 
στα χιλιάδες που ομολογεί τώρα ο τουρκικός τύπος. Φυσικά, οι προκλητικές 
υπερπτήσεις των Τούρκων πάνω από το Αιγαίο συνεχίζονται κανονικά... 

Δευτέρα, 16 Μαρτίου 2020 

0 Η κατάσταση φαίνεται να επιδεινώνεται δραματικά από μέρα σε μέρα, ιδίως 
στην Ευρώπη. Ο κορωνοϊός εμφανίζεται πλέον σε περισσότερες από 150 χώρες, τα 
συνολικά κρούσματα ανέρχονται σε ~ 173.600, οι θάνατοι σε 6.675 και οι 
θεραπευμένοι σε -78.000. Τα κρούσματα του κορωνοϊού στην Ελλάδα ανέρχονται σε 
352 και οι νεκροί σε 4. Έτσι, για να προλάβει τα χειρότερα, η κυβέρνηση θέτει όλη 
τη χώρα σε καραντίνα: κλείνουν σχολεία, κέντρα διασκέδασης, φαγάδικα, 
γυμναστήρια, σύλλογοι, εκκλησίες, παιδικές χαρές κλπ. Μονάχα τα σούπερ μάρκετ 
και τα φαρμακεία θα παραμείνουν ανοιχτά. 

Το επόμενο κιόλας πρωί, οι Έλληνες ξεχύνονται στα σούπερ μάρκετ και τα 
αδειάζουν εν ριπή οφθαλμού -σα να τους έχουν κουρδίσει. Η αδελφή μου τρέχει και 
αυτή από σούπερ μάρκετ σε σούπερ μάρκετ για να προμηθευτεί όσα τρόφιμα 
προλάβει. Μόλις επιστρέφει αλαφιασμένη, μας πληροφορεί πως “Της μουρλής 
γίνεται στα μαγαζιά” ... “Όλοι είναι με μάσκες!” ... “Μέχρι το μεσημέρι δεν θα έχει 
μείνει τίποτα!” ... “Λένε στις Ειδήσεις ότι σύντομα θα ψωνίζουμε με δελτία!” 

0 Το Θέατρο του Παραλόγου: Κατά το μεσημέρι, πηγαίνω κι εγώ για λίγα ψώνια 
στο ΜγΜαΓΕοΐ. Ξέρω ότι από σήμερα ακολουθείται ειδική διαδικασία στα 
καταστήματα, ωστόσο ξαφνιάζομαι όταν βλέπω δυο άτομα να περιμένουν απέξω, σε 
κάποια απόσταση μεταξύ τους. Πλησιάζω και διαβάζω μια τοιχοκολλημένη 
ανακοίνωση, σύμφωνα με την οποία οι πελάτες πρέπει να περιμένουν μπροστά στην 
είσοδο, φροντίζοντας να απέχουν δυο μέτρα ο ένας από τον άλλον. Μπαίνουν μέσα 
ένας-ένας, αφού τους καλέσει μια υπάλληλος. Μέσα στο μαγαζί πρέπει επίσης να 
φροντίζουν ώστε να υπάρχει ένα άτομο ανά 10 μ2. 

Μόλις έρχομαι πρώτη στην ουρά, τσουπ, καταφθάνει μια ξανθιά τύπισσα με 
μάσκα και σκυλάκι! Περνά καμαρωτή από δίπλα μας και στέκεται μπροστά μου, 
ούτε μισό μέτρο απόσταση, και πασχίζει να δέσει το σκυλάκι σ' ένα σίδερο κοντά 
στην είσοδο. Αφού τα καταφέρνει, της παίρνει κανένα δεκάλεπτο μέχρι να πείσει το 
σκυλάκι να σταθεί σε μια συγκεκριμένη θέση και όχι πιο δίπλα. Το ότι προσπαθεί να 
μου πάρει τη σειρά, είναι πασιφανές. Θα μπορούσα να κάνω πίσω για λόγους 
ασφαλείας -αλλά όχι: Στέκομαι πεισματικά στη θέση μου και περιμένω... 


Σε λίγα λεπτά ανοίγει η πόρτα και μου επιτρέπουν να περάσω. Πλένω τα χέρια 
μου με το αντισηπτικό που έχουν τοποθετήσει στον μπροστινό πάγκο. Κάνω τα 
ψώνια μου γρήγορα, σα να με κυνηγάνε, διατηρώντας τις αποστάσεις κατά το 
δυνατόν. Καταλήγοντας στην ουρά των ταμείων, πάντα κρατώντας αποστάσεις, 
παρατηρώ ότι οι ταμίες φορούν λαστιχένια γάντια, που τα αλλάζουν σε κάθε πελάτη. 
Νιώθω ανακούφιση όταν βγαίνω επιτέλους από το μαγαζί. Σίγουρα, κάτι τέτοια 
χαλάνε την απόλαυση του εΗορρίηξ ΐΗβναργ.,Μ, 

Η παραμονή στο σπίτι ανακοινώνεται ως το πιο σημαντικό μέτρο προστασίας, 
ενώ απειλούνται με φυλάκιση όσοι έχουν τεθεί σε κατ' οίκον περιορισμό λόγω 
κορωνοϊού αλλά δεν συμμορφώνονται: από ένα χρόνο έως ισόβια (!) ανάλογα την 
περίπτωση... 

“Πόλεμο είχαμε, κατοχή είχαμε, τέτοιο τρόμο δεν είχαμε” λέει η μητέρα μου, 
συγκρίνοντας την κατάσταση με την Γερμανική Κατοχή του '41. 

“Μα είναι πόλεμος, είναι σα να 'χουμε πόλεμο!” αποκρίνεται η Ταμάρα. 

Και μάλιστα παγκόσμιος, συλλογίζομαι εγώ. 

Λεπτομέρεια 13η: Ωστόσο, οι λαϊκές αγορές λειτουργούν κανονικά, σα να μην 
τρέχει τίποτα (!) Οι πωλητές στήνουν κανονικά τους πάγκους τους και οι πολίτες (οι 
ίδιοι που πρόθυμα στέκονται σε ουρές στα σούπερ μάρκετ με απόσταση δυο μέτρων 
μεταξύ τους, με λαστιχένια γάντια στα χέρια και μάσκες στη μούρη) τρέχουν 
κοπαδηδόν να ψωνίσουν, ξεχνώντας κάθε προφύλαξη, λες και η λαϊκή βρίσκεται σε 
άλλο σύμπαν, ένα σύμπαν χωρίς κορωνοϊούς! Ναι μεν οι πολλοί είναι πρόβατα αλλά 
ποιος δουλεύει ποιόν δεν ξέρω... 

Σάββατο, 28 Μαρτίου 2020 

Οι μολυσμένες χώρες φθάνουν πια τις 200 και αρκετές από αυτές, ο 
ευρωπαϊκές, παρουσιάζουν εκθετική αύξηση κρουσμάτων. Σε παγκόσμια κλίμακα, τα 
κρούσματα είναι 614.413, οι θεραπευμένοι 137.333 και οι νεκροί 28.244. 

Οι χώρες που εμφανίζουν τη σοβαρότερη διασπορά είναι οι εξής: 

Μέχρι τις 16 Μαρτίου Μέχρι τις 28 Μαρτίου 


Χώρα 

Κρούσματα 

Νεκροί 

Κρούσματα 

Νεκροί 

Υψηλά Ποσοστά 

Κίνα: 

80.860 

3.213 

81.444 

3.298 

(ανάλογα τον πληθ.) 

Ιταλία: 

27.980 

2.158 

86.498 

9.134 

κρούσματα+νεκροί 

Ιράν: 

14.991 

853 

38.484 

2.656 

κρούσματα+νεκροί 

Ισπανία: 

9.191 

309 

78.777 

6.242 

κρούσματα+νεκροί 

Βέλγιο: 



10.984 

417 

κρούσματα 

Γερμανία: 

6.546 

13 

55.809 

447 

κρούσματα 

Γ αλλία: 

5.437 

127 

32.964 

1.995 

κρούσματα+νεκροί 

ΗΠΑ: 

3.806 

69 

104.386 

1.712 


Ελβετία: 

2.218 

15 

13.590 

251 


Αγγλία: 

1.395 

35 

14.453 

759 

κρούσματα 


Στη χώρα μας τα κρούσματα ανέρχονται σε 966 και οι νεκροί σε 28. Σε 
σύγκριση με άλλες χώρες είμαστε καλύτερα, εφόσον η αύξηση των θυμάτων είναι 
αριθμητική και όχι εκθετική... 

Δεδομένου, όμως, ότι η κατάσταση επιδεινώνεται, αποφασίζεται τα ξενοδοχεία 
να μείνουν κλειστά ως το τέλος Απριλίου · μερικά, μάλιστα, θα επιταχθούν για να 




διαμορφωθούν ως νοσοκομεία. Η παρέλαση της 25ης Μαρτίου ματαιώνεται, όπως 
και ο διαγωνισμός της Ειιτονίδίοη. Οι Ολυμπιακοί Αγώνες, που θα τελούνταν στην 
Ιαπωνία, θα αναβληθούν για του χρόνου - παρόλο που η φλόγα είχε ήδη ξεκινήσει 
από την Ολυμπία. 

Στο μεταξύ, σε διάφορες χώρες δοκιμάζονται φάρμακα ενάντια στον κορωνοϊό, 
μ' έναν τριπλό αντιικό συνδυασμό φαρμάκων για ΑΙΟδ, ελονοσία και έμπολα. Στην 
Ελλάδα προτιμούνται η χλωροκίνη, η κολχικίνη και η ρεντεμσιβίνη, με ενθαρρυντικά 
αποτελέσματα. 

Λεπτομέρεια 14η: Στην Ελλάδα τα δημόσια νοσοκομεία δεν επαρκούν για να 
εξετάζουν όλα τα ύποπτα κρούσματα, οπότε αν κάποιος δεν βρίσκει θέση, πρέπει να 
πληρώσει 120-150 ευρώ για τη σχετική εξέταση. Πάντως, μου κάνει εντύπωση το ότι 
μέχρι τώρα τα ελληνικά νοσοκομεία καταφέρνουν τα ανταποκρίνονται στις απαιτήσεις 
του κορωνοϊού · αυτά συνήθως φρακάρουν και χωρίς κορονοϊό... 

Λεπτομέρεια 15η: Γιατί, όμως, τέτοια μάστιγα στην Ιταλία; Η κατάσταση εκεί 
βρίσκεται πια εκτός ελέγχου, ενώ το ποσοστό θνησιμότητας πλησιάζει το 10%! 
Ορισμένοι αποδίδουν το φαινόμενο στο ότι ο πληθυσμός της χώρας είναι 
γερασμένος: το -45% των Ιταλών είναι ηλικιωμένοι, λένε, ενώ στις άλλες χώρες το 
αντίστοιχο ποσοστό είναι πολύ χαμηλότερο. Λοιπόν, αυτή η εξήγηση δεν μου φαίνεται 
καθόλου πιστευτή· μήπως, λέω μήπως, η Ιταλία χάλασε κάποιο χατήρι σε κάποια 
ανώτατα κλιμάκια; 

Λεπτομέρεια 16η: Όσες χώρες εμφανίζουν κρούσματα σπεύδουν να 
υιοθετήσουν αυστηρά μέτρα προστασίας, ωστόσο η Αγγλία ως πρόσφατα δεν έπαιρνε 
κανένα μέτρο! Επιτράπηκε, μάλιστα, να γίνουν δυο συναυλίες γνωστών μουσικών 
συγκροτημάτων με δεκάδες χιλιάδες θεατές! Το σκεπτικό ήταν να αρρωστήσουν όσο 
το δυνατόν περισσότεροι άνθρωποι, ώστε να εκτονωθεί ο κορωνοϊός (!!!). 
"Παρακινδυνευμένο" χαρακτηρίζει το μοντέλο αυτό η πλειοψηφία των γιατρών. 
Σημειωτέον ότι όσο μεταδίδεται ο νέος ιός, τόσο μεταλλάσσεται και τόσο πιο 
επικίνδυνος μπορεί να γίνει. Εντέλει, γύρω στα τέλη του μήνα, η Αγγλία αναγκάζεται 
να υιοθετήσει κάποια μέτρα, επειδή ο κορωνοϊός αρχίζει να θερίζει και εκεί... 

Λεπτομέρεια 17η: Η Σουηδία, που φημίζεται για την ευρυθμία της σε όλα τα 
επίπεδα, δεν λαβαίνει σχεδόν καθόλου μέτρα - παρόλο που έχουν -3070 κρούσματα 
και 105 νεκρούς. Γιατί άραγε; 

Λεπτομέρεια 18η: Αυτές τις μέρες κυκλοφόρησε ένα βίντεο στο ΥοιιΤιΛο, το 
οποίο συσχετίζει τον κορωνοϊό με τις μυστικές εταιρείες, τον αριθμό 33, τον θάνατο 
του διάσημου μπασκετμπωλίστα Κούο ΒτγεηΙ λίγο πριν ξεσπάσει ο κορωνοϊός, το 
Γεγονός 201, το βιβλίο ΤΙιο Εγοδ οί" ΒωΊαίβδδ του Οοεη Κοοηΐζ, κλπ. 

Στις προάλλες ο Θάνος έστειλε το εν λόγω βίντεο στο κινητό της αδελφής μου 
χωρίς να ξέρει ότι το τηλέφωνό της δεν ανοίγει πια ούτε φωτογραφίες. Ωστόσο, το 
συγκεκριμένο βίντεο το άνοιξε και το έπαιξε ωραιότατα -και τα 14 λεπτά! “Κάποιοι 
ήθελαν να το δει”, αποφάνθηκε η μητέρα μου σχετικά... 

Λεπτομέρεια 19η: Εδώ ο κόσμος χάνεται αλλά στην Κίνα πέρα βρέχει! Μέτα 
από ένα κρίσιμο δίμηνο (Ιαν-Φεβρ), η Κίνα φέρεται να έχει ξεπεράσει τον κίνδυνο 
(πολύ απότομα, θα έλεγα), καθώς τα νέα κρούσματα εκεί είναι πια ελάχιστα. 
Αντίθετα, στην Ευρώπη και στην Αμερική ο κορωνοϊός και η αγωνία εξαπλώνονται 
μέρα με τη μέρα - ιδίως στις ευρωπαϊκές χώρες της Μεσογείου, οι οποίες 



χαρακτηρίζονται από την φιλελεύθερη νοοτροπία των κατοίκων τους. Γενικότερα, ο 
κορωνοϊός φαίνεται να δείχνει μια ιδιαίτερη προτίμηση προς τη λευκή φυλή (ΗΠΑ και 
Ευρώπη). Στην Κίνα, την Ινδία, την Ασία, την Αφρική αλλά και τη Νότια Αμερική η 
διασπορά του ιού είναι ελάχιστη ως τώρα... 

Λεπτομέρεια 20ή: Σύμφωνα με τους επιστήμονες, ο κορωνοϊός δεν αντέχει 
ούτε πέντε λεπτά σε θερμοκρασίες άνω των 70° Ο. Αντί, λοιπόν, να τραβολογάνε 
τους αρρώστους στις ΜΕΘ, με πολύ αμφίβολη κατάληξη, μήπως θα ήταν καλύτερα 
να τους βάζουν σε... σάουνα (-100° ( 7 ) για κανένα δεκάλεπτο; Λέω, μήπως... 

Θεωρίες Συνομωσίας: Κάποια στιγμή ακούστηκε στις Ειδήσεις ότι "Τα παιδιά 
δεν καταλαβαίνουν, φοβούνται και ρωτούν: Τι συμβαίνει; Τι μας κρύβουν;" 

Σαν παιδί κι εγώ, αναρωτιέμαι το ίδιο: Τι μπορεί να κρύβεται πίσω απ' αυτή την 
ιστορία; Τι θέλουν να καλύψουν; Κατά τη γνώμη μου, το όλο σενάριο είναι 
κατασκευασμένο για να σπείρει τον πανικό στις μάζες παγκοσμίως. Γιατί, όμως; 

Υποψία 1η Οι δυνατοί του κόσμου προετοιμάζουν και προωθούν ταχύτατα 
ένα νέο μοντέλο ανθρώπινης κοινωνίας: Όλοι κλεισμένοι στο σπίτι, δεν βγαίνουν 
καθόλου έξω παρά μόνο αν είναι επιτακτική ανάγκη · δεν έρχονται σε ζωντανή επαφή 
μεταξύ τους, ζουν σε απόλυτη απομόνωση, συνεχώς μπροστά σε οθόνες· 
παρακολουθούν σχολεία μέσω Διαδικτύου, ψωνίζουν μέσω Διαδικτύου, εργάζονται 
μέσω Διαδικτύου, επικοινωνούν μέσω Διαδικτύου, τακτοποιούν τα οικονομικά τους 
μέσω Διαδικτύου κλπ. Πρόκειται για μια παγκόσμια δικτατορία, όπου οι κινήσεις 
όλων ελέγχονται στενά και περιορίζονται στο ελάχιστο δυνατόν. Φέτος είναι ο 
ΌθνΐΧ)-19, του χρόνου ίσως να 'ναι ο (2θνΐΕ)-20 κ.ο.κ., μέχρι να προσαρμοστεί ο 
κόσμος σε αυτό το στυλ ζωής και να το ακολουθεί αυθόρμητα... 

Υποψία 2η: Κάθε μέρα ψεκάζουν τους δρόμους, τα λεωφορεία, τους 
δημόσιους χώρους με αντισηπτικό. Πόσο βοηθάει στ' αλήθεια αυτό; Τι εξυπηρετούν 
τελικά οι ψεκασμοί; Μήπως τώρα μας ψεκάζουν και από κάτω, όχι μόνο από πάνω, 
όπως πριν; “Σάμπως ξέρουμε τι συμβαίνει έξω, τις νύχτες που κοιμόμαστε;” 
αναρωτιέται η μάνα μου, που μάλλον έχει μεγαλύτερη διαίσθηση απ' όσο 
υποψιάζεται και η ίδια... 

Υποψία 3η Οι επείγουσες ιατρικές εξετάσεις που πρέπει να υποστεί κάποιος 
επειδή έχει έναν βήχα και λίγο πυρετό, τάχα αναζητούν μονάχα τον κορωνοϊό; 

Μήπως αναζητούν και κάτι άλλο -κάποιο συγκεκριμένο γενετικό γνώρισμα, ας πούμε; 
Πάντως, μετά την αποσώβηση του κορωνοϊού στην Κίνα, οι γιατροί της δίνουν 
συμβουλές σε όλη την υφήλιο: “Εξεταστείτε, εξεταστείτε, εξεταστείτε”, είναι η 
πρώτη τους κουβέντα... 

Υποψία 4η: Μερικοί λένε ότι ο ΟθνΐΌ-19 αποτελεί βιολογικό όπλο, που 
σκοπό έχει τη μείωση του παγκόσμιου πληθυσμού. Εγώ δεν το νομίζω, αλλιώς θα 
είχε πολύ μεγαλύτερη θνησιμότητα. Δεν αποκλείεται, ωστόσο, να αποτελεί πρόβα 
τζενεράλε για κάποιον άλλο, πολύ φονικότερο ιό, που σκοπεύουν να εξαπολύσουν 
στο μέλλον για να ξεπαστρέψουν δισεκατομμύρια ανθρώπους. Προς το παρόν, με τον 
ΟθνΐΌ-19 παρακολουθούν και ελέγχουν τις αντιδράσεις του κόσμου, ώστε να 
βεβαιωθούν πως όταν έλθει η ώρα για το πραγματικό κακό, δεν θα υπάρξουν 
σοβαρές επαναστάσεις, ούτε καταστροφές, λεηλασίες και τα συναφή. Σε κάθε 
περίπτωση, η ελίτ θέλει να έχει τον απόλυτο έλεγχο στους πάντες και στα πάντα... 


Υποψία 5 η: Από τα μέσα Μαρτίου, όποτε βγαίνω από το σπίτι αντιλαμβάνομαι 
την ατμόσφαιρα παράξενα αρρωστημένη. Μήπως η μόλυνση βρίσκεται στον αέρα 
και, αντί να μας το πουν, φροντίζουν να μας κάνουν υποχόνδριους; Χώρια που μας 
δημιουργούν φόβο κάθε φορά που ασυναίσθητα τα χέρια μας πάνε στα μάγουλά μας 
αλλά κι ενοχές αν τυχόν ξεχάσουμε να τα σαπουνίσουμε μια φορά... 

Υποψία 6η: Παρόλο που τα μέτρα ασφαλείας γίνονται όλο και πιο αυστηρά, τα 
κρούσματα και οι νεκροί αυξάνονται εκθετικά μέρα με τη μέρα, ιδίως στις 
ευρωπαϊκές χώρες της Μεσογείου. Όπως λένε οι ειδικοί, ο κορωνοϊός επικάθεται στο 
ΌΝΑ μας και μεταλλάσσεται γοργά, σε όλο και πιο επιθετικές μορφές - σε σημείο 
που ήδη έχουν αρχίσει να πεθαίνουν και νεώτερα άτομα χωρίς υποκείμενα 
προβλήματα. Τα χειρότερα έπονται, μας λένε. Από την άλλη, κάπως έτσι 
δικαιολογούν το γεγονός ότι τα μέτρα ασφαλείας που πρέπει να παίρνουμε γίνονται 
όλο και πιο πολλά και παράλογα. Λεν αποκλείεται, κάποια στιγμή να φθάσουμε στο 
σημείο να τρίβουμε ασυναίσθητα το πηγούνι μας στο δρόμο, να μας παίρνει η κάμερα 
ασφαλείας, να μας συλλαμβάνουν και να τρώμε ισόβια... 

Στα σοβαρά, τώρα, είναι δυνατόν να μην αγγίζεις ποτέ το πρόσωπό σου με τα 
χέρια σου; Είναι δυνατόν να μην τρίψεις ασυναίσθητα τη μύτη σου ή τα μάτια σου αν 
νιώσεις μια ξαφνική φαγούρα; Άσε που όσο περισσότερο σου λένε ότι δεν πρέπει να 
κάνεις κάτι, τόσο περισσότερο το κάνεις! “Πάνε να μας σπάσουν τα νεύρα! Θέλουν 
οι άνθρωποι να μην έχουν θέληση παρά μόνο "πρέπει", θέλουν να μας κάνουν 
ρομπότ!” λέει η μητέρα μου η οποία, παρά την προχωρημένη της ηλικία, μάλλον έχει 
πιάσει καλά το νοήμα... 

Υποψία 7η Ίσως ο νέος κορωνοϊός να μην είναι πραγματικά πιο επικίνδυνος 
από οποιονδήποτε άλλο ιό γρίπης· ίσως οι "υψηλά ιστάμενοι" να έχουν "εφεύρει" 
αυτήν την πανδημία ως δοκιμαστικό φόβητρο απέναντι στις μάζες. Όσο για την 
ειδική νοσοκομειακή θεραπεία των βαριά ασθενών, μήπως είναι πιο θανάσιμη από την 
αρρώστια; (πράγμα καθόλου ασυνήθιστο στα νοσοκομεία, ακόμα και χωρίς 
κορωνοϊό...) 

Υποψία 8η: Οι μεγάλες δυνάμεις (Κίνα, Ηνωμένες Πολιτείες, Ευρώπη) 
συναγωνίζονται ποιά θα ανακαλύψει πρώτη ένα αποτελεσματικό εμβόλιο ενάντια 
στον €θνΐϋ-19. Πάω στοίχημα ότι όταν (επιτέλους) το βρουν, θα είναι υποχρεωτικό 
για όλους. Τώρα, τι ακριβώς θα περιέχει αυτό το εμβόλιο και τι είδους επίδραση θα 
έχει στους ανθρώπους, ο Θεός και η ψυχή τους... 

Υποψία 9η: Από τις 22 Μαρτίου επιβάλλεται απαγόρευση κυκλοφορίας στην 
Ελλάδα. Για τις επόμενες δυο βδομάδες, δεν επιτρέπεται να βγαίνουμε από το σπίτι 
παρά μόνο αν υπάρχει σοβαρός λόγος. Όποιος ξεμυτίζει θα πρέπει να έχει μαζί την 
ταυτότητά του και ειδική βεβαίωση, την οποία μπορεί να τυπώσει από το Ιπΐοτηοΐ ή 
να γράψει χειρόγραφα (πάλι καλά). Ωστόσο, πιο βολική είναι η αποστολή σχετικού 
μηνύματος στο 13033 - το οποίο θα χρησιμοποιήσουν τελικά οι περισσότεροι 
Έλληνες. 

Επειδή αυτός ο αριθμός μου χτυπάει περίεργα, μετά από έρευνα στο Διαδίκτυο 
ανακαλύπτω ορισμένους αριθμούς που έχουν μεγάλη σημασία για μυστικές εταιρείες 
τύπου ΙΙΙιυτιίηεϊί. Ανάμεσά τους είναι ο 13 και ο 33: 

13: Καταστροφή, θάνατος ανθρώπων 13 οικογένειες πάμπλουτων ανθρώπων 
φέρονται ως οι απόλυτοι άρχοντες της ανθρωπότητας 


Ο : Λατρεία του ήλιου · αναγέννηση του ανθρώπου μέσω απόκρυφων τελετουργιών 
33: Πνευματική αρχηγία· ο ανώτατος βαθμός ιεραρχίας σε μυστικές εταιρείες 

Γενικό συμπέρασμα - το αισθανόμαστε όλοι: Όπως και να 'χει, ο κόσμος που 
ξέραμε δεν υπάρχει πια. Ακόμη κι όταν εξαλειφθεί ο κορωνοϊός, τίποτα δεν θα 'ναι πια 
όπως πριν... 

■& Το οικογενειακό μας σήριαλ και ο κορωνοϊός: Κάθε πρωί πίνω ένα στιμμένο 
λεμόνι με νερό· το μεσημέρι, με το φαγητό ή μετά, τρώω μισό κουταλάκι του γλυκού 
κουρκουμά. Οι ουσίες αυτές ενισχύουν τον οργανισμό ενάντια σε κάθε είδους 
μικρόβια, βακτήρια και ιούς -ίσως και ενάντια στον ΟΟνΐϋ-19. Ίσως λέω, δεν 
παίρνω και όρκο... 

Μου έχει περάσει από το νου να "κάψω" τον ΟθνΐΌ-19 αλλά δεν το κάνω. 
Γιατί άραγε; Απλά, δεν το θέλω. Κάποτε, επί Υπέρτατης Τελετουργίας (βλ. Βιβλίο 
Τέταρτο), θα πέταγα τη σκούφια μου να εμφανιζόταν κάτι τέτοιο... 

Άλλωστε, εγώ δεν έχω ιδιαίτερο πρόβλημα με τον κορωνοϊό: Ό,τι έκανα πριν 
κάνω και τώρα, απλά οι βόλτες μου είναι κάπως μικρότερες και με τη βεβαίωση για 
"σωματική άσκηση" στην τσέπη (χειρόγραφη, και πολύ τους πάει). Τουναντίον, 
μάλιστα: Απολαμβάνω όσο ποτέ τις περιπλανήσεις μου σε ήσυχους δρόμους, δίχως 
ανθρώπους. Νιώθω σα να βρίσκομαι στο στοιχείο μου: Εγώ σε τέτοια καραντίνα ζω 
από την ώρα που γεννήθηκα -και όποτε την παραβίασα, μου βγήκε σε πολύ κακό... 

Επιπλέον, αυτή την περίοδο αντιλαμβάνομαι τον χρόνο σα να έχει 
επιβραδυνθεί κάπως· δεν τρέχει πια τόσο ιλιγγιωδώς, όπως πριν, πράγμα που με 
ικανοποιεί εσωτερικά. Γιατί άραγε; Ίσως επειδή τώρα το μέλλον δεν διαγράφεται 
ξεκάθαρο· δεν μπορώ πλέον να είμαι σίγουρη πώς θα ’μαι την άλλη βδομάδα ή τον 
επόμενο μήνα. Με δυο λόγια, έχω γίνει πιο συνειδητή -φαντάζομαι όχι μόνον εγώ... 

* Από τις 13 Μαρτίου, ο ανηψιός Γιάννης έχει ξεκινήσει καινούργια δουλειά σε 
ένα άλλο σουβλατζίδικο, πάλι ως 06ΐίν6Γγ. Εδώ τον πληρώνουν καλύτερα και του 
παρέχουν όλα τα ένσημα, όχι μόνο τρία το μήνα, όπως στο προηγούμενο μαγαζί. Από 
την επομένη, τα φαγάδικα κλείνουν λόγω κορωνοϊού αλλά τουλάχιστον τα (Μίνετ^ 
συνεχίζουν ηρωικά. Ο ανηψιός μου, επειδή συνεχίζει να έρχεται σε επαφή με πολύ 
κόσμο, λέει να μην ανεβαίνουμε σπίτι του, ούτε αυτός κατεβαίνει στο δικό μας. 

Στο μεταξύ, μόλις βρήκε νέα γκόμενα! Ούτε κορωνοϊό φοβούνται, ούτε 
τίποτα... Εκείνη έρχεται στο σπίτι του τις δυο μέρες του ρεπό του και επί δυο 
ολόκληρα εικοσιτετράωρα ο Γιάνναρος βάζει μουσικές στο διαπασών, ώρες 
ατέλειωτες, χωρίς σταματημό! Συχνά παίζει και τουμπερλέκι! Πραγματικό 
τρελοκομείο! 

“Πώς τον αντέχει;” αναρωτιέμαι. 

“Καμιά χαμένη θα 'ναι κι αυτή”, υποθέτει η αδελφή μου. 

* Την ίδια μέρα η αδελφή μου παίρνει απόλυση από το εστιατόριο "Χαρούλης" 
επειδή, όπως όλα τα φαγάδικα, αναστέλλει τη λειτουργία του επ' αόριστον λόγω 
κορωνοϊού. Την τελευταία πληρωμή της η Αλίκη θα τη χαλάσει όλη στα σούπερ 
μάρκετ, όπου τρέχει να προμηθευτεί όσο περισσότερα πράγματα μπορεί, τώρα που 
μπορεί. “Εσύ είσαι ο άντρας του σπιτιού· εγώ είμαι η γυναίκα· οι γιοί σου είναι τα 
παιδιά!” χαριτολογώ κι εκείνη συμφωνεί μ' ένα ελαφρό μειδίαμα. 

* Ομοίως, η μητέρα του Χάρη: η παραλιακή καφετέρια όπου δουλεύει, κλείνει 


από τις 14 του μήνα. Είμαι περίεργη να δω, τώρα που θα έχει ελεύθερο χρόνο, πόσες 
μέρες θα κρατήσει το παιδί της... 

* “Είμαστε σαν έργο επιστημονικής φαντασίας!” λέει σε μια στιγμή ο 
Χαρούλης - πανέξυπνος αλλά κι "επικίνδυνος άντρας" καθότι, ως παιδί, θεωρείται 
ιική βόμβα. Έτσι, από τις 16 του μήνα κανονίζεται να μένει στη μεζονέτα της 
αδελφής μου, ώστε να μην έρχεται καθόλου σε επαφή με την 86χρονη μητέρα μου. 

Απομονωμένος τόσο από τον πατέρα του όσο και από τη μάνα του, είναι όλο 
νεύρα και κλάψα: “Εγώ δεν έχω ούτε μαμά, ούτε μπαμπά!” κλαψουρίζει. “Ο 
μπαμπάς δεν θέλει να με δει επειδή συναντά πολύ κόσμο λόγω της δουλειάς του και 
φοβάται μήπως με κολλήσει, ούτε η μαμά με θέλει μαζί της επειδή βλέπει κι εκείνη 
πολλούς ανθρώπους και φοβάται!”. Η αδελφή μου κι εγώ προσπαθούμε να τον 
παρηγορήσουμε λέγοντας του ότι εδώ έχει περισσότερα παιγνίδια για να παίζει (το 
κατάστημα διαθέτει νίάοο μειτιοδ, υηο, δοπιΙΈΙϋ και ρακέτες πινγκ-πονγκ που 
παίζουμε στο τραπέζι της σάλας) και ότι οι γονείς του αποφεύγουν να τον πάρουν 
επειδή θέλουν να τον προστατεύσουν. 

Όμως, όσο περνούν οι μέρες και μένει περιορισμένος στη μεζονέτα της γιαγιάς 
του, ο Χάρης γίνεται όλο και πιο νευρικός, επιθετικός, ανικανοποίητος κι 
ευσυγκίνητος· συχνά ξεσπάει πάνω μας, αν του πάμε κόντρα βάζει τα κλάματα και 
φωνάζει πως του κάνουμε 6υ11γΐη§· όποτε του κάνουμε μάθημα, εγώ αγγλικών και η 
Αλίκη ελληνικών, χάνει εντελώς την υπομονή του. Ειδικά εμένα μόλις με βλέπει, με 
δείχνει με το δάχτυλο και φωνάζει “Αααααα! Η αγγλικού!” 

* Εδώ και κανένα δίμηνο, ο Θανάσης προετοιμάζεται πυρετωδώς για ένα ακόμα 
πρωτάθλημα 6θ(1γ6υΐ1(1ΐη§ που θα γίνει στη Ρωσία στα τέλη του Μάη. Ωστόσο, 
εξαιτίας του κορωνοϊού, τα γυμναστήρια έχουν κλείσει. Έτσι, αναγκάζεται να 
προπονείται στο σπίτι ενός φίλου του όπου υπάρχουν ορισμένα όργανα, τα οποία 
όμως δεν είναι τόσο ικανοποιητικά για το επίπεδό του. Επιπλέον, αν αυτή η 
"πολεμική" κατάσταση συνεχιστεί μετά τον Απρίλη, ίσως να μη μπορεί πια να έχει τα 
δέκα σπέσιαλ γεύματα που θέλει ημερησίως, ούτε τα πολύτιμα αναβολικά του, λέει. 
Ίσως, μάλιστα, να ακυρωθούν και οι αγώνες, οπότε θα χάσει όσα χρήματα έχει ήδη 
δώσει για αεροπορικά εισητήρια, ξενοδοχείο κλπ. Κινδυνεύει ακόμη και να χάσει τη 
φόρμα του, σε σημείο που να μην μπορεί να την ξαναβρεί, οπότε θα αναγκαστεί να 
παρατήσει το ύοάγ ύυίΐίϋημ και τότε η ζωή του δεν θα έχει νόημα, ξαναλέει... 

Κυριακή, 29 Μαρτίου 2020 

Πείραμα: Μετά το φαγητό πίνω ένα ποτηράκι τσίπουρο. Ξαπλώνω κατά τις 
3:15 μμ και, επειδή από πάνω γίνεται χαμός με τις μουσικές του ανηψιού μου, βάζω 
σε λειτουργία μια μηχανή λευκού θορύβου. Κάποια στιγμή με παίρνει ο ύπνος και 
ακολουθεί 

Η Περιπέτεια της Μεσημεριού: Βρίσκομαι στην πίσω βεράντα και παρατηρώ 
τεράστια, βαριά, γκριζόλευκα σύννεφα με παράξενα σχήματα να διασχίζουν γοργά 
τον ουρανό. Λέω στη μητέρα μου να μπει μέσα, ενώ εγώ προχωρώ στην πλαϊνή 
αυλή. Ανησυχώ καθώς βλέπω ακόμα περισσότερα σύννεφα να κυλούν στον ουρανό 
με αφύσικη ταχύτητα, μα σύντομα διαπιστώνω πως δεν είναι αληθινά αλλά περίεργοι 
λευκοί όγκοι, απ' όπου μπαινοβγαίνουν λευκοντυμένοι εργάτες πάνω σε λεπτές 
αερόσκαλες. Καταλαβαίνω ότι δεν υπάρχει κίνδυνος και νιώθω εφησυχασμένη. 


Φθάνοντας στη μπροστινή αυλή, αντικρίζω μερικούς άνδρες, ντυμένους με 
λευκές προστατευτικές στολές, να καλύπτουν όλους τους χώρους μ' ένα άσπρο υλικό · 
μόλις το αγγίζω, αποδεικνύεται πως είναι χιόνι. Σύντομα κατανοώ ότι πρόκειται για 
διαφήμιση τεχνητού χιονιού, το οποίο καλύπτει όλη την αυλή, τις βεράντες μας αλλά 
και τις γύρω εκτάσεις. Ενημερώνω τη μητέρα μου και άλλους που έχουν πλησιάσει, 
δείχνοντάς τους ότι το χιόνι έχει ήδη αρχίσει να λυώνει καθώς το πιάνω ελαφρά στα 
δάχτυλά μου. 

Στο μεταξύ, πάνω από την αντικρινή πολυκατοικία αιωρείται ακόμη ένα 
ογκώδες σύννεφο που αραιώνει ολοένα· γύρω του διακρίνονται και άλλοι 
λευκοντυμένοι άνθρωποι, που κρέμονται πάνω σε λεπτές αερόσκαλες. Γρήγορα το 
σύννεφο χάνεται και στη θέση του αποκαλύπτεται μια γιγάντια κατασκευή που 
μοιάζει χάρτινη. Αισθάνομαι ανακούφιση που τα πράγματα δεν φαίνονται επικίνδυνα 
πλέον, και ειδοποιώ στους άλλους ότι δεν χρειάζεται να ανησυχούν... 

Ερμηνεία: Ο κορωνοϊός θα πλησιάσει πολύ την πόλη και τη γειτονιά μου αλλά 
δεν θα υπάρξει σοβαρός κίνδυνος. Θα ανακαλυφθούν, όμως, συνταρακτικά μυστικά... 



